เหมราชฯเพิ่มงบลงทุน จับทุนญี่ปุ่นซื้อที่ดินอื้อ
HEMRAJ เพิ่มงบลงทุน 500 ล้านบาท เป็น 7,500 ล้าน พัฒนานิคมฯ รับเงินทุนนักลงทุนญี่ปุ่น ยอดขายไตรมาสแรกสูงกว่าปีก่อน
22 มี.ค. 2555

HEMRAJ เพิ่มงบลงทุน 500 ล้านบาท เป็น 7,500 ล้าน พัฒนานิคมฯ รับเงินทุนนักลงทุนญี่ปุ่น ยอดขายไตรมาสแรกสูงกว่าปีก่อน
นายเผ่าพิทยา สมุทรกลิน ผู้อำนวยการนักลงทุนสัมพันธ์และวางแผน บริษัท เหมราชพัฒนาที่ดิน (HEMRAJ) เปิดเผยว่า บริษัทได้เพิ่มงบลงทุนปีนี้อีก 500 ล้านบาท เป็น 7,500 ล้านบาท จากเดิมตั้งเป้าเพียง 7,000 ล้านบาท โดยเพิ่มในส่วนงานพัฒนานิคมอุตสาหกรรมเป็น 2,500 ล้านบาท ซึ่งสอดคล้องกับที่ผู้บริหารเพิ่งเพิ่มเป้ายอดขายที่ดินปีนี้เป็น 1,700 ไร่ จากเดิมตั้งเป้าเพียง 1,500 ไร่ 
ขณะนี้นักลงทุนญี่ปุ่นยังมีความต้องการซื้อที่ดินจำนวนมาก เพื่อต้องการใช้ประเทศไทยเป็นฐานการผลิตต่อไป รวมทั้งนักลงทุนที่ย้ายโรงงานจากนิคมฯ หรือพื้นที่ที่ได้รับผลกระทบจากน้ำท่วมเมื่อปลายปีก่อน 
นอกจากนี้ บริษัทใช้เงินลงทุนอีก 1,000 ล้านบาท สำหรับการขยายโรงงานสำเร็จรูปให้เช่ามากขึ้น รวมทั้งตั้งงบ 1,250 ล้านบาท สำหรับร่วมทุนสร้างโรงไฟฟ้าขนาดเล็กอีก 7-8 แห่ง ลงทุนโครงการโลจิสติกส์พาร์กอีก 500 ล้านบาท และระบบสาธารณูปโภค 250 ล้านบาท
“ยอดขายที่ดินในไตรมาสแรกปีนี้คาดว่าจะมากกว่าช่วงเดียวกันของปีก่อนที่ขายได้ 400 ไร่ และตั้งเป้ารายได้ทั้งปีจะอยู่ที่ 5,800 ล้านบาท โตขึ้น 40% จากปีก่อนที่มีรายได้ 4,232 ล้านบาท”